# Jordi Amat i Teixidó

Jordi Amat i Teixidó (Calella, 23 de febrer de 1959 - 12 d'octubre de 2014) fou doctor en història contemporània, mestre de català, professor, articulista, conferenciant i escriptor. Va estar vinculat a diverses entitats i associacions de la comarca del Maresme. També va promoure la creació del Centre d'Estudis Històrics de Calella, una entitat per estimular la investigació i la recerca locals, i l'any 2005 va fundar i presidir l'Associació Amics de Calella.
Com a historiador compromès amb la seva ciutat i comarca del Maresme, Amat va publicar nombrosos treballs i llibres vinculats a la història local i comarcal, amb especial atenció a la seva especialitat, la República i la Guerra Civil. L'any 1993 va ser mereixedor del Premi Iluro amb el treball, 'República i Guerra Civil a Calella (1931-1939)'.
La seva preocupació per difondre la història i les seves inquietuds culturals i socials el va dur a col·laborar en diversos mitjans; la revista parroquial Estela, Diari Maresme i en seccions d'història a programes de Ràdio Calella, entre d'altres. L'Ajuntament de Calella va nomenar Jordi Amat fill predilecte de la ciutat, en un acte d'homenatge pòstum celebrat el 23 d'abril de 2015.

## Obres

* Retalls de la Guerra Civil al Maresme
* 75 anys de l'Aplec de la Sardana Calella : 1925-2002
* Alella (1931-1940--) : república, guerra civil i primer franquisme
* Canet de Mar 1898-1936 : de la Guerra de Cuba a la Guerra Civil
* L'anarcosindicalisme a examen: Germinal Esgleas (1903-1981). Una vida en roig i negre
* Combats i llàgrimes : memòria dels combatents calellencs morts a la guerra
* Escrit a Calella (2002)
* Francesc Matas i el seu temps : 1894-1911
* Josep Puig i Cadafalch : polític (1902-1924)
* Pensant en Calella (2007)
* Pineda entre dos temps: 1931-1939
* Premià de Mar : 1931-1945 : República, Guerra Civil i primer franquisme
* Radicalització, revolució i guerra Calella, 1931-1939
* La República a Premià, 1931-1939 : política i quotidianitat republicana a Premià de Dalt
* República i Guerra Civil a Calella, 1931-1939
* República, revolució i Guerra Civil : El Masnou, 1931-1939
* Retalls de la guerra civil al Maresme (1936-1939)
* Sant Pol de Mar (1931-1948) : república, conflicte civil i primer franquisme
* El Temps ha passat volant : 40è aniversari (1969-2009) Grup Pa, Vi i Moltó
* Un Tomb per la història d'Arenys de Munt : (1931-1948)
* Trenta anys de Creu Roja, 1967-1997 : una visió pels darrers cinc anys : Calella, Pineda i delegacions
* Un temps, dues viles : (1931-1939) : la República, la guerra civil i el franquisme a Llavaneres i a Sant Vicenç de Montalt
* Vilassar de Dalt, 1931-1945 : república, guerra civil i primer franquisme
* Vint-i-cinc anys de Creu Roja : Calella i alt Maresme
* Vivències de la República i de la guerra civil a Palafolls: 1931-1939

## Referències

* ↑ «Mor l'historiador Jordi Amat i Teixidó». Diari Maresme [Consulta: 13 octubre 2014].
* ↑ «Neix a Calella una nova associació «cívica, veïnal i cultural»». VilaWeb [Consulta: 14 setembre 2005].
* ↑ Premi Iluro de Monografia Històrica
* ↑ «Calella nomenarà fill predilecte de la ciutat a Jordi Amat el dia del seu sant»». Canal Ajuntament [Consulta: 22 abril 2015].